**บรรยากาศ**
มีที่จอดรถกว้างขวาง
วันที่ไปเป็นช่วงสงกรานต์ตอนบ่ายแก่ๆคนเลยไม่ค่อยมี ทางร้านเปิดแอร์แค่ห้องเล็กห้องเดียว ส่วนห้องใหญ่ที่มีเครื่องดื่มและครัวซูชิไม่เปิดแอร์ เข้าไปในร้านปุ๊ปร้อนมาก พนง.พาไปห้องเล็กเปิดแอร์ค่อยยังชั่ว แต่พอปิ้งย่างไปสักพักเหงื่อแตกเลย อาจจะเพราะพนง.เปิดประตูเข้าออกตลอดเวลาเพื่อนำอาหารมาเสิร์ฟทำให้ห้องไม่ค่อยเย็น

**อาหาร**
1) เครื่องดื่มบริการตัวเอง มีถังน้ำแข็งให้ตัก มีน้ำอัดลม ชามะนาว พั้นซ์ กดเลือกเอาได้ตามสบาย

2) น้ำจิ้มมี 3 แบบ: น้ำจิ้มสุกี้ (กลิ่นแปลกๆเหมือนจะเสีย เลยไม่ค่อยทาน) น้ำจิ้มซีฟู้ด (พอใช้ได้) และน้ำจิ้มเนื้อย่างรสคล้ายๆโชยุหวานๆ (อร่อยดี) มาพร้อมพริก กระเทียม และซอสพริกเกาหลี น้ำมะนาว

3) เนื้อลายหินอ่อน: คิดว่าอร่อยสุดในบรรดาเนื้อต่างๆ เพราะมีเนื้อผสมมัน เวลาย่างเนื้อไม่หด ปกติไปทานที่อื่นปิ้งเนื้อลายทีไร เนื้อหดจนจำสภาพเดิมไม่ได้

4) เนื้อ Angus/ คาลบี้/ ลิ้นวัว: เฉยๆ

5) เบคอน/ เนื้อหมูชาบู: เฉยๆ แต่ชิ้นเต็มคำดี ไม่บางจนเกินไป

6) ยำแซลมอน: รสชาติโอเค เสียดายแซลมอนไม่เย็น คงเป็นเพราะไม่ได้เปิดแอร์ 

7) ซูชิแซลมอน: คำใหญ่ ข้าวนุ่มอร่อย แซลมอนเต็มคำ เสียดายไม่เย็นอีกแล้วเพราะไม่เปิดแอร์ 

8) ทูน่าโรลและสไปซี่ทูน่า: โอเค แต่ไม่เย็นเพราะปิดแอร์ คือถ้ามีครัวปลาดิบ ซูชิ ควรเปิดแอร์หน่อยนะคะ เพราะเวลาเสิร์ฟแล้วอุณหภูมิห้อง ทำให้อาหารแนวนี้เสียรสชาติและความสดของอาหารจะหายไปแถมเสี่ยงกับลูกค้าจะท้องเสียได้ค่ะ

9) มิโซซุป: ใส่เห็ดเข็มทอง สาหร่าย เต้าหู้ไข่ และงาขาว คหสต.โรยงามากไปนิดนึงทำให้กลบรสมิโซค่ะ

10) เส้นอุด้ง/ ผักบุ้ง/ กะหล่ำปลีซอย/ เห็ดออริจิ: มาใส่หม้อชาบู เห็ดแอบเหนียว

11) ซุปชาบู: ไม่มีรสชาติอะไรมาก ต้องทานกับน้ำจิ้ม

12) ไอติม: บริการตัวเอง มีวนิลา รัมเรซิน เชอร์เบส้ม ชาเขียว (หมด)

13) เมกูมิไอซ์ถั่วแดง: น้ำแข็งไสเนื้อละเอียด ราดกะทิ และมีถั่วแดงด้านบน ทานตอนแรกนึกว่านมแต่ทานไปทานมามันคือรสชาติน้ำกะทิ ถือว่าโอเคนะคะแต่ถ้าเปลี่ยนเป็นนมสดหรือนมคาร์เนชั่นจะอร่อยกว่านี้เพราะกะทิทานไปนานๆจะเลี่ยน

**บริการ**
พนง.ใส่ใจดี อาจจะเพราะมีแค่ 2 โต๊ะ สั่งอาหารได้เร็ว ตะแกรงปิ้งย่างเปลี่ยนบ่อยดี

**ราคา**
495 บาทเน็ทต่อคน ถือว่าโอเคที่ไม่มีค่าโน่นนี่เพิ่มเติมเหมือนบางร้าน ทิปไม่รวมแล้วแต่ลูกค้าเลย